**รายงานผลการดำเนินโครงการ**

**กีฬาสานสัมพันธ์เครือข่ายสุขภาพ 3 สถาบัน อุดรธานี ครั้งที่ 1**

**ปีการศึกษา 2561**

|  |  |
| --- | --- |
| D:\กิจการ 61\ภาพโครงการ 61\ภาพกีฬา\กีฬา 0.1.jpg | D:\กิจการ 61\ภาพโครงการ 61\ภาพกีฬา\กีฬา 9.jpg |
| D:\กิจการ 61\ภาพโครงการ 61\ภาพกีฬา\กีฬา 10.jpg | D:\กิจการ 61\ภาพโครงการ 61\ภาพกีฬา\กีฬา 19.jpg |

**ฝ่ายกิจการนักศึกษา**

**คณะพยาบาลศาสตร์ มหาวิทยาลัยราชธานี วิทยาเขตอุดรธานี**

**คำนำ**

 รายงานฉบับนี้จัดทำขึ้นเพื่อรายงานผลการดำเนินโครงการพัฒนานักศึกษา ที่คณะกรรมการฝ่ายกิจการนักศึกษา ร่วมกับวิทยาลัยพยาบาลบรมราชชนนีอุดรธานี และคณะสาธารณสุขศาสตร์ มหาวิทยาลัยราชภัฏอุดรธานี รวมทั้งสโมสรนักศึกษา ทั้ง3 สถาบัน ได้ร่วมกันจัดโครงการกีฬาสานสัมพันธ์เครือข่ายสุขภาพ 3 สถาบัน ปีการศึกษา 2561 ซึ่งโครงการนี้มีวัตถุประสงค์เพื่อพัฒนาศักยภาพนักศึกษาด้านการส่งเสริมสุขภาพ ด้านกีฬาและนันทนาการ รวมทั้งการพัฒนาคุณทักษะการเรียนรู้ของนักศึกษาสาขาพยาบาลศาสตร์ทั้ง 6 ด้าน และทักษะการเรียนรู้ในศตวรรษที่ 21 ภายในรายงานประกอบด้วยข้อมูล รายงานผลการดำเนินงาน ด้านความสำเร็จวัตถุประสงค์ ความสำเร็จตามตัวชี้วัด รายงานงบประมาณ วิเคราะห์การดำเนินงานโดยใช้ SWOT Analysis รวมทั้งข้อเสนอแนะในการดำเนินกิจกรรม ซึ่งจะได้นำไปพัฒนาการจัดโครงการให้เกิดประสิทธิภาพต่อไป

 คณะผู้จัดทำ

**สารบัญ**

|  |  |
| --- | --- |
| **เรื่อง** | **หน้า** |
|  |  |
| บทสรุป | 4 |
|  -ความสอดคล้องกับมาตรฐานการศึกษา |  |
| รายงานผลการดำเนินงาน | 4 |
| * รายงานตามเป้าหมาย เชิงคุณภาพ และเชิงปริมาณ
 |  |
| -รายงานวิธีการดำเนินงาน |  |
| -รายงานงบประมาณ |  |
| -รายงานสรุปผลความสำเร็จตามวัตถุประสงค์ |  |
| -รายงานสรุปผลความสำเร็จตามตัวชี้วัด |  |
| -สรุปและวิเคราะห์ผล |  |
| -ข้อเสนอแนะ |  |
| -สรุปผลการประเมินตามมาตรฐานคุณภาพ |  |
| ภาคผนวก | 14 |
| * โครงการที่ได้รับอนุมัติ
 |  |
| * แบบประเมินโครงการ
 |  |
| * คณะกรรมการดำเนินโครงการ
 |  |
| - รายงานการประชุมวางแผนการดำเนินโครงการ |  |
| - รายชื่อผู้เข้าร่วมโครงการ/ใบลงทะเบียน |  |
| - ภาพบรรยากาศการดำเนินโครงการ/กิจกรรมประกอบโครงการ  |  |
|  |  |

**1.บทสรุป ความสอดคล้องกับมาตรฐานการศึกษา และยุทธศาสตร์**

 **สภาการพยาบาล** : มาตรฐานที่ 4 การพัฒนานักศึกษา

 ตัวบ่งชี้ที่ 14 การพัฒนานักศึกษา (เกณฑ์ทั่วไป) พัฒนานักศึกษาที่ส่งเสริมผลการเรียนรู้ตามกรอบมาตรฐานคุณวุฒิระดับปริญญาตรีสาขาพยาบาลศาสตร์ ทั้ง 6 ด้าน

**สถาบันการอุดมศึกษา** : องค์ประกอบที่ 3 นักศึกษา

 ตัวบ่งชี้ที่ 3.2 การพัฒนาศักยภาพนักศึกษา และการส่งเสริมการเรียนรู้ในศตวรรษที่ 21 พัฒนานักศึกษาให้ครบทั้ง 5 ด้าน คือ ด้านวิชาการ ด้านกีฬา ด้านนันทนาการ ด้านอนุรักษ์สิ่งแวดล้อม ด้านศิลปะและวัฒนธรรมพัฒนานักศึกษาด้านทักษะการเรียนรู้ในศตวรรษที่ 21 ด้านทักษะชีวิต

**ยุทธศาสตร์ของมหาวิทยาลัย** : ยุทธศาสตร์ที่ 1 การผลิตบัณฑิตที่มีคุณภาพ

 กลยุทธ์ที่ 3 พัฒนากิจกรรมนักศึกษาด้วยรูปแบบที่หลากหลายและครบถ้วนตามเกณฑ์การประกันคุณภาพ รวมทั้งการพัฒนาทักษะการเรียนรู้ในศตวรรษที่ 21

 ตัวบ่งชี้ที่ 34 จำนวนกิจกรรม/โครงการของนักศึกษาที่เป็นการเสริมหลักสูตรที่ดำเนินการทั้งโดยสถาบัน และคลอบคลุมการพัฒนานักศึกษาทักษะการเรียนรู้ในศตวรรษที่ 21 และตามกรอบมาตรฐานคุณวุฒิระดับอุดมศึกษา (TQF) โดยใช้หลัก PDCA ที่คลอบคลุมกิจกรรม 5 ด้าน ได้แก่ ด้านวิชาการ กิจกรรมกีฬา/ส่งเสริมสุขภาพ กิจกรรมบำเพ็ญประโยชน์ หรือรักษาสิ่งแวดล้อม กิจกรรมนันทนาการ กิจกรรมทำนุบำรุงศิลปวัฒนธรรมและภูมิปัญญาไทย
**อัตลักษณ์ของคณะพยาบาลศาสตร์** : คิดเป็น ทำเป็น เด่นจิตอาสา จริยธรรมนำหน้า พัฒนาคุณค่าแห่งตน

**2. รายงานผลการดำเนินงาน**

 **2.1 ความเป็นมาและความสำคัญของโครงการ**

ในปีการศึกษา 2561 คณะพยาบาลศาสตร์ได้กำหนดยุทธศาสตร์การพัฒนานักศึกษา โดยให้มีรูปแบบกิจกรรมที่หลากหลาย จัดให้มีความสอดคล้องตามแนวคิดของสำนักงานการอุดมศึกษาแห่งชาติ กรอบมาตรฐานคุณวุฒิระดับปริญญาตรีสาขาพยาบาลศาสตร์ ของสภาการพยาบาล รวมทั้งอัตลักษณ์ของนักศึกษาคณะพยาบาลศาสตร์ มหาวิทยาลัยราชธานี วิทยาเขตอุดรธานี เพื่อให้เป็นไปตามนโยบายยุทธศาสตร์และการดำเนินงาน เพื่อพัฒนาศักยภาพนักศึกษา ด้านกีฬา นันทนาการ ทักษะทางปัญญา ทักษะความรู้ ทักษะการคิดคำนวณ การสื่อสารเทคโนโลยี ทักษะการเรียนรู้ในศตวรรษที่ 21 และเน้นการจัดกิจกรรมที่ส่งผลให้นักศึกษาคิดเป็น ทำเป็น มีจิตอาสา มีคุณธรรม จริยธรรม คณะกรรมการฝ่ายกิจการนักศึกษา และคณะกรรมการสโมสรนักศึกษาจึงร่วมกับสถาบันการศึกษาเครือข่ายสุขภาพได้แก่ วิทยาลัยพยาบาลบรมราชชนนีอุดรธานี คณะสาธารณสุข มหาวิทยาลัยราชภัฎอุดรธานี จัดโครงการกีฬาสานสัมพันธ์เครือข่ายสุขภาพ 3 สถาบัน ครั้งที่ 1 ปีการศึกษา 2561 ขึ้นเพื่อตอบสนองนโยบาย และแผนยุทธศาสตร์การพัฒนาศักยภาพนักศึกษา

2.2 การพัฒนา และผลลัพธ์การดำเนินงาน

คณะกรรมการดำเนินงานได้นำข้อเสนอแนะในการจัดโครงการปีการศึกษา 2560 มาพัฒนาการจัดโครงการในปีการศึกษา 2561 และมีผลลัพธ์การดำเนินงาน นำเสนอดังตารางที่ 1

**ตารางที่ 1 ข้อเสนอแนะปีการศึกษา 2560 และการดำเนินงานปีการศึกษา 2561**

| **ปีการศึกษา 2560** | **ปีการศึกษา 2561** |
| --- | --- |
| **ข้อเสนอแนะ** | **วิธีการดำเนินงาน** | **ผลลัพธ์** |
| 1. พัฒนาภาวะผู้นำ และความมีคุณธรรม จริยธรรมและความรับผิดชอบต่อหน้าที่ให้มากขึ้น โดยการจัดกระบวนการเรียนรู้แบบคิดเป็น | 1. ให้นักศึกษาเป็นผู้ดำเนินการวางแผน ประชุม วางรูปแบบการดำเนินโครงการด้วยตนเอง ร่วมกันกับนักศึกษาจากสถาบันเครือข่ายที่เข้าร่วมกิจกรรม | 1. นักศึกษาสามารถวางแผนงาน และนำเสนอต่อที่ประชุม และสามารถตอบข้อซักถาม หรือข้อสงสัยได้ถูกต้องกับประเด็นคำถาม |
| 2. จัดกิจกรรมให้ความรู้เรื่องแนวคิดและปรัชญาคิดเป็นแก่นักศึกษาชมรมกีฬา และคณะกรรมการสโมสรนักศึกษา โดยใช้ข้อเสนอแนะจากการจัดโครงการในปีการศึกษา 2560 ร่วมคิดวิเคราะห์ด้วยการใช้กระบวนการคิดเป็น | 2. ให้นักศึกษาจำลองแผนการดำเนินงานและนำเสนอ  | 2.นักศึกษามีความสนใจ และสามารถนำกระบวนการคิดเป็นไปพัฒนาตนเองได้  |
| 1. จัดกิจกรรมการเรียนรู้โดย ใช้กระบวนการ Think – group – share โดยให้นักศึกษาชมรมกีฬา และคณะกรรมการสโมสรนักศึกษาแต่ละคนนำเสนอปัญหาและอุปสรรคที่พบในการจัดทำโครงการในปีการศึกษา 2560 แก่กลุ่มและนำข้อมูลมาสังเคราะห์แล้ววางแผนการจัดโครงการครั้งใหม่ด้วยการใช้กระบวนการคิดเป็น
 | 3. จัดดประชุมสรุปปัญหาและอุปสรรคโดยให้นักศึกษาปฏิบัติ 3 ขั้นตอน ดังนี้ 3.1 นักศึกษาทำความเข้าใจกับคำถามที่อาจารย์ถามเกี่ยวกับปัญหาและอุปสรรคในการดำเนินงาน 3.2 นักศึกษาค้นหาคำตอบที่เป็นไปได้ หรือที่เกิดขึ้นจริงในการดำเนินงาน เขียนไว้บนกระดาน  3.3 นักศึกษาสรุปคำตอบเกี่ยวกับปัญหาและอุปสรรคในการดำเนินกิจกรรม จากนั้นให้นักศึกษานำข้อมูลที่ได้มาสังเคราะห์และวางแผนการจัดการป้องกันการเกิดปัญหาในกิจกรรมครั้งหน้าที่จะดำเนินต่อเนื่องต่อไป | 3.นักศึกษาสามารถปฏิบัติตามขั้นตอนได้ครบถ้วน และสามารถให้ข้อเสนอแนะที่เป็นประโยชน์ในการจัดกิจกรรมครั้งต่อไปได้ |
| 4.จัดรูปแบบการแข่งขันให้เหมาะสม จัดหาอุปกรณ์กีฬาให้เพียงพอ  | 1. จัดหาอุปกรณ์กีฬาให้เพียงพอ โดยกำหนดให้ชัดเจนในงบประมาณของโครงการ
 | 4.อุปกรณ์กีฬายังไม่เพียงพอ |
| 5.วางระบบการลงทะเบียนเข้าร่วมกิจกรรมแบบใหม่ | 5.นำระบบการลงทะเบียนแบบ Check in มาใช้  | 5. นักศึกษาให้ความร่วมมือเป็นอย่างดี |
| 1. แสวงหาความร่วมมือจากฝ่ายต่างๆให้มากขึ้น
 | 1. เชิญชวนสถาบันอื่นมาเป็นเครือข่าย เพิ่มการหาทุนสนับสนุน
 | 6.ได้เครือข่ายเพิ่ม |
| 7.วางมาตรการในการจูงใจผู้เข้าร่วมกิจกรรมให้มากขึ้น  | 7. วางแผนและกำหนดให้มีการประชาสัมพันธ์โครงการ ที่สามารถเข้าถึงได้ง่าย ทำโปสเตอร์ ให้น่าสนใจ และกำหนดระบบ Check out ก่อนปิดกิจกรรม | 7.สามารถดำเนินการได้ตามแผนที่วางไว้ เวลาเหมาะสม |
| 8.จัดสรรงบประมาณให้เพียงพอ | 8. ชี้แจงงบประมาณที่คุ้มค่ากับผลที่จะได้รับกับผู้บริหาร เพิ่มการหาทุนสนับสนุน และสร้างเครือข่ายเพิ่มขึ้น | 8,ได้งบประมาณตามที่ขอไป ได้รับทุนสนับสนุนจากภายนอก  |

**2.วัตถุประสงค์การประเมินโครงการ**

2.1 เพื่อประเมินความสำเร็จของการดำเนินงานโครงการหรือประเมินประสิทธิผลของโครงการในเรื่องต่อไปนี้เพื่อให้เกิดการทำงานเป็นทีม และการมีส่วนร่วมในการทำกิจกรรมพัฒนาศักยภาพนักศึกษาเพื่อพัฒนาศักยภาพนักศึกษาด้านกีฬา ด้านนันทนาการ และเพื่อจัดกิจกรรมสร้างเสริมสุขภาพแก่นักศึกษา

 2.2 เพื่อศึกษาปัญหาและอุปสรรคจากการดำเนินโครงการ ข้อเสนอแนะและแนวทางในการแก้ปัญหา

**3. ขอบเขตของการดำเนินโครงการ**

 **3.1 เชิงปริมาณ** จำนวนผู้เข้าร่วมกิจกรรม 590 คน คิดเป็นร้อยละ 98.33

 **3.2 เชิงคุณภาพ**

 1. นักศึกษาพัฒนาศักยภาพด้านการกีฬา

 2. นักศึกษาได้รับการพัฒนาศักยภาพด้านการทำงานเป็นทีม ความรับผิดชอบต่อหน้าที่ การมีปฏิสัมพันธ์ระหว่างบุคคล

 3. นักศึกษาได้รับการส่งเสริมด้านกิจกรรมนันทนาการ

 4. นักศึกษาได้รับการพัฒนาศักยภาพด้านการมีคุณธรรมจริยธรรม

 5. นักศึกษา 3 สถาบันมีสัมพันธภาพที่ดีต่อกัน และได้สร้างความเข้มแข็งระหว่างเครือข่ายสุขภาพ

 6. นักศึกษาได้แลกเปลี่ยนประสบการณ์ และความรู้ด้านสุขภาพของแต่ละสถาบัน

 7. นักศึกษาได้เรียนรู้การบูรณาการความรู้ สู่การดูแลสุขภาพประชาชน

 **3.3 สถานที่และวันเวลาดำเนินงาน**

วันที่ 17 พฤศจิกายน 2560 ณ สนามกีฬา โรงเรียนเทศบาล 1 หนองใส เทศบาลตำบลหนองบัว อ.เมือง จ.อุดรธานี

 **3.3 ขั้นตอนการดำเนินงานใช้กระบวนการ PDCA และกิจกรรมที่สำคัญ**

-ขั้นเตรียมการ (Plan) มีการประชุมวางแผนของคณะกรรมการดำเนินงาน สำรวจความต้องการของนักศึกษาทั้ง 3 สถาบัน จากนั้นสรุปผลการสำรวจและนำมาวางแผน ในสัปดาห์ที่ 3 -4 เดือนตุลาคม 2561 จากนั้น

 - จัดประชุมชี้แจง ประชุมชี้แจงคณะกรรมการสโมสรนักศึกษา ชมรมกีฬาและส่งเสริมสุขภาพ

 - ดำเนินการเขียนโครงการและแต่งตั้งคณะกรรมการจัดกิจกรรม

 -ประสานหน่วยงานที่ให้ความร่วมมือ ได้แก่ คณะวิทยาศาสตร์ สาขาวิชาวิทยาศาสตร์สุขภาพ
มหาวิทยาลัยราชภัฎอุดรธานี คณะพยาบาลศาสตร์ วิทยาลัยบรมราชชนนีอุดรธานี เพื่อกำหนดวันจัดกิจกรรม จ่ายค่าใช้จ่ายต่างๆ จับสลากการแข่งขัน และส่งเอกสารของนักกีฬาแต่ละประเภท

 - ประชาสัมพันธ์กิจกรรม โดยการติดประกาศตามบอร์ดภายในมหาวิทยาลัย และประชาสัมพันธ์และเว็บไซต์วิทยาลัย

 - ประชุมคณะกรรมการงานแต่ละฝ่าย เพื่อติดตามการดำเนินงาน อุปสรรค และปัญหา รวมทั้งหาแนวทางการแก้ปัญหาในระยะวางแผนดำเนินงาน

 - ขั้นดำเนินการ เขียนโครงการเพื่อขออนุมัติงบประมาณขณะรออนุมัติโครงการ จัดประชุมคณะกรรมการดำเนินงานเพื่อวางแผนรูปแบบการดำเนินกิจกรรมในต้นสัปดาห์ที่ 1 พฤศจิกายน 2561 เมื่อโครงการผ่านการอนุมัติแล้วจึงดำเนินการตามแผนที่วางไว้ เริ่มจากปลายสัปดาห์ที่ 1 พฤศจิกายน จนถึงสัปดาห์ที่ 4 เดือน พฤศจิกายน 2561

 - ขั้นประเมินผลการดำเนินงาน ปลายสัปดาห์ที่ 1 พฤศจิกายน จนถึงสัปดาห์ที่ 3 พฤศจิกายน 2561 ติดตามประเมินผลการดำเนินงานทุกขั้นตอนตั้งแต่เริ่มดำเนินงานตามแผนที่วางไว้ หากมีปัญหาให้ทำการแก้ไขปัญหาโดยการประชุมคณะกรรมการย่อยทุกชุดเพื่อร่วมกันแก้ปัญหาทันที เมื่อเสร็จสิ้นกิจกรรมทำการประเมินผลกิจกรรมให้แล้วเสร็จภายใน 1 สัปดาห์

 - ขั้นสรุปผลการดำเนินงาน สัปดาห์ที่ 5 พฤศจิกายน 2561 จัดประชุมร่วม 3 สถาบันเพื่อสรุปผลการดำเนินงานโดยใช้เทคนิค Think group share โดยทำ SWOT analysis หาจุดอ่อน จุดแข็งปัญหาอุปสรรค โอกาสพัฒนา แล้วสรุปผลการประเมินกิจกรรม และขอข้อเสนอแนะจากคณะกรรมการดำเนินงาน เพื่อเป็นแนวทางในการแก้ไขปัญหาในการจัดกิจกรรมในคราวถัดไป

**4. ผลการประเมินโครงการ**

 4.1 ขั้นเตรียมการประชุมวางแผนคณะกรรมการดำเนินงานทั้งหมด 3 ครั้ง เพื่อแบ่งหน้าที่รับผิดชอบหลังการประชุมครั้งที่ 1 ผลการสำรวจความต้องการของนักศึกษาสรุปได้ว่านักศึกษาต้องการให้จัดกิจกรรมกีฬาร่วมกับสถาบันสุขภาพอื่นๆในพื้นที่จังหวัดอุดรธานี จากนั้นได้มีการติดต่อประสานงานและจัดประชุมระหว่างสโมสรนักศึกษา และคณะกรรมการฝ่ายกิจการนักศึกษาของแต่ละสถาบัน และประชุมร่วมระหว่างอาจารย์และนักศึกษาทั้ง 3 สถาบัน เพื่อวางแผนดำเนินงาน

4.2ขั้นดำเนินการ เขียนโครงการเพื่อขออนุมัติงบประมาณขณะรออนุมัติโครงการ จัดประชุมคณะกรรมการดำเนินงานนำเสนอความคืบหน้าในงานแต่ละฝ่าย เพื่อวางแผนรูปแบบการดำเนินกิจกรรมในต้นสัปดาห์ที่ 1 พ.ย. 2561 เมื่อโครงการผ่านการอนุมัติแล้วจึงดำเนินการตามแผนที่วางไว้ เริ่มจากปลายสัปดาห์ที่ 1 พ.ย. จนถึงสัปดาห์ที่ 3 พ.ย. 2561

 4.3 ขั้นประเมินผลการดำเนินงาน ในระยะนี้ได้เริ่มการประเมินตั้งแต่กระบวนการเตรียมดำเนินการการนัดประชุมต้องใช้เวลานอกราชการเนื่องจากนักศึกษาที่เป็นแกนนำมีรายวิชาฝึกปฏิบัติ ทำให้มีเวลาไม่ตรงกัน ต่อมาในระยะดำเนินการมีการติดต่อประสานและวางแผนเพื่อแก้ไขสถานการณ์ที่อาจเกิดขึ้นไว้ล่วงหน้า จึงสามารถแก้ไขสถานการณ์ได้ด้วยดี

 4.4 ขั้นสรุปผลการดำเนินงาน การประชุมสรุปผลการดำเนินงานเป็นไปตามที่กำหนดไว้ ผลการประเมินความสำเร็จของการดำเนินโครงการสามารถบรรลุวัตถุประสงค์ทุกข้อตามที่ตั้งไว้ โดยนักศึกษาได้รับการพัฒนาศักยภาพด้านกีฬานักศึกษาหลายคนสามารถเล่นกีฬาได้หลายประเภท นักศึกษาที่ไม่ใช่นักกีฬาก็ได้รับการสร้างเสริมสุขภาพให้ร่างกายแข็งแรงจากการร่วมฝึกซ้อมและเล่นกีฬา นอกจากนั้นนักศึกษาที่เป็นคณะกรรมการดำเนินงานยังได้รับการพัฒนาและเรียนรู้การทำงานเป็นทีมการมีความรับผิดชอบต่อหน้าที่การมีภาวะผู้นำ การมีคุณธรรมจริยธรรมและยังสามารถพัฒนาตนเองด้วยทักษะการคิดวิเคราะห์อย่างมีเหตุผล การมีปฏิสัมพันธ์ที่ดีต่อผู้อื่น การใช้เทคโนโลยีและมีความสามารถในการสื่อสาร และมีการพัฒนาทักษะการเรียนรู้ในศตวรรษที่ 21 ผ่านการทำโครงการในครั้งนี้ได้เป็นอย่างดี และน่าพอใจ

**5. ค่าใช้จ่ายของโครงการ/กิจกรรม**

|  |  |
| --- | --- |
| รายการ | จำนวน ( บาท) |
| ตั้งไว้ | 30,950 |
| ใช้ไป | 30,950 |
| คงเหลือ | 0 |

1. **สรุปผลการดำเนินงาน**

| **วัตถุประสงค​์** | **ตัวชี้วัดความสำเร็จ** | **ผลการดำเนินงาน** | **บรรลุวัตถุ ประสงค์** | **ข้อเสนอแนะ** |
| --- | --- | --- | --- | --- |
| 1.เพื่อพัฒนาศักยภาพนักศึกษาด้านการกีฬาและนันทนาการ การทำงานเป็นทีม ความรับผิดชอบต่อหน้าที่ การมีปฏิสัมพันธ์ระหว่างบุคคล ความมีคุณธรรมจริยธรรมในรูปแบบโครงการ | -ร้อยละ 80 ของนักศึกษาเข้าร่วมกิจกรรมมีความพึงพอใจต่อการได้รับการพัฒนาศักยภาพ วัดโดยการทำแบบสอบถาม | - นักศึกษาที่เข้าร่วมกิจกรรมร้อยละ 84.74มีความพึงพอใจต่อการได้รับการพัฒนาศักยภาพ ด้านต่างๆโดยรวม มีคะแนนเฉลี่ย 4.82 | √ | -การลงทะเบียนใช้รูปแบบที่หลากหลาย ใช้เวลามาก ควรพัฒนาให้ใช้เวลาลดลง อาจใช้การลงทะเบียนออนไลน์ทั้งหมด |
| 2.เพื่อสร้างสัมพันธภาพที่ดีระหว่างสถาบันและความเข้มแข็งระหว่างเครือข่ายด้านสุขภาพ | นักศึกษาเข้าร่วมกิจกรรมทั้ง 3 สถาบันร้อยละ 80 วัดโดยนับจำนวนจากการลงทะเบียนเข้าร่วมงาน-ร้อยละ 80 ของนักศึกษาเข้าร่วมกิจกรรมมีความพึงพอใจต่อการสร้างสัมพันธภาพ และความเข้มแข็งในเครือข่าย วัดโดยการทำแบบสอบถาม | * นักศึกษานักศึกษาทั้ง 3 สถาบันเข้าร่วมกิจกรรม จำนวน 590 คน คิดเป็นร้อยละ 98.33

- นักศึกษาที่เข้าร่วมกิจกรรมร้อยละ 84.74มีความพึงพอใจต่อการสร้างสัมพันธภาพ และความเข้มแข็งในเครือข่าย มีคะแนนเฉลี่ย 4.98 | √√ | -ขยายเครือข่ายเพิ่มเติม |
| 3.เพื่อแลกเปลี่ยนประสบการณ์ และความรู้ด้านสุขภาพของแต่ละสถาบันในรูปแบบโครงการ | -ร้อยละ 80 ของผู้เข้าร่วมกิจกรรมได้การแลกเปลี่ยนความรู้ซึ่งกัน ซึ่งเป็นประโยชน์ต่อการดูแลสุขภาพ วัดโดยการสังเกตพฤติกรรมการเข้าร่วมกิจกรรม และทำแบบสอบถาม | -ร้อยละ 84.74 ของผู้เข้าร่วมกิจกรรม มีคะแนนเฉลี่ยความพึงพอใจในการแลกเปลี่ยนความรู้ซึ่งกันและกัน 4.76 | √ | การแลกเปลี่ยนประสบการณ์ยังมีน้อย อยู่ในขั้นต่างคนต่างนำเสนอ ไม่เห็นการแลกเปลี่ยนที่สมบูรณ์ |

* 1. ตารางแสดงผลการประเมินเชิงคุณภาพ (ความสำเร็จตามวัตถุประสงค์ของโครงการ)

|  |  |  |  |
| --- | --- | --- | --- |
| ที่ | วัตถุประสงค์ | สภาพความสำเร็จ | ผลการดำเนินงาน |
| บรรลุ | ไม่บรรลุ |
| 1 | เพื่อพัฒนาศักยภาพนักศึกษาด้านการกีฬาและนันทนาการ การทำงานเป็นทีม ความรับผิดชอบต่อหน้าที่ การมีปฏิสัมพันธ์ระหว่างบุคคล ความมีคุณธรรมจริยธรรมในรูปแบบโครงการ | √ |  | นักศึกษาสามารถทำงานเป็นทีม วางระบบการทำงานชัดเจน มีการมอบหมายงานกันเอง ปรึกษาปัญหาและแก้ไขปัญหาด้วยความเป็นกลางและได้ผลลัพธ์ที่ดี  |
| 2 | เพื่อสร้างสัมพันธภาพที่ดีระหว่างสถาบันและความเข้มแข็งระหว่างเครือข่ายด้านสุขภาพ | √ |  | นักศึกษาทั้ง 3 สถาบันมีสัมพันธภาพที่ดีต่อกัน มีความตั้งใจในการจัดโครงการครั้งต่อไป |
| 3 | เพื่อแลกเปลี่ยนประสบการณ์ และความรู้ด้านสุขภาพของแต่ละสถาบันในรูปแบบโครงการ | √ |  | เกิดการแลกเปลี่ยนเล็กน้อย ยังไม่เป็นการแลกเปลี่ยนที่สมบูรณ์ อาจเนื่องจากกิจกรรมที่จัดเป็นกิจกรรมที่ไม่มีบรรยากาศที่เป็นเชิงวิชาการ เป็นลักษณะการจัดแสดงมากกว่าเป็นการให้แบบทางเดียว ขาดการแลกเปลี่ยนแบบย้อนกลับ  |

* 1. ตารางแสดงผลการประเมินความสำเร็จตามตัวชี้วัดของโครงการ

| ตัวชี้วัดความสำเร็จ | วิธีประเมิน | เครื่องมือที่ใช้ในการประเมิน | ผลการดำเนินงาน |
| --- | --- | --- | --- |
| 1. กลุ่มเป้าหมายเข้าร่วมโครงการไม่น้อยกว่าร้อยละ 80  | -การลงทะเบียนเข้าร่วมกิจกรรม | แบบลงทะเบียน  | จำนวนผู้เข้าร่วมกิจกรรม 510 คน คิดเป็นร้อยละ 96.23 |
| 2. กลุ่มเป้าหมายร้อยละ 80 มีความพึงพอใจต่อการได้การแลกเปลี่ยนความรู้ซึ่งกันและกันในเรื่องการดูแลสุขภาพ  | -การสังเกตพฤติกรรมการเข้าร่วมกิจกรรม-สอบถามการแลกเปลี่ยนเรียนรู้ที่ได้รับ | -แบบสอบถามการแลกเปลี่ยนเรียนรู้ | กลุ่มเป้าหมายร้อยละ 84.74 มีความพึงพอใจต่อการได้แลกเปลี่ยนเรียนรู้การดูแลสุขภาพประชาชน มีคะแนนเฉลี่ย 4.76 อยู่ในระดับมากที่สุด |
| 3. ร้อยละ 80 ของกลุ่มเป้าหมายได้รับการพัฒนาศักยภาพด้านกีฬา นันทนาการ และอื่นๆ ไม่น้อยกว่า 3.51 จากคะแนนเต็ม 5 | -สอบถามการได้รับการพัฒนาศักยภาพ | -แบบสอบถามการได้รับการพัฒนาศักยภาพ  | ค่าเฉลี่ยการพัฒนาศักยภาพด้าน โดยรวม 4.82 อยู่ในระดับมากที่สุด |
| 4. ร้อยละ 80 ของกลุ่มเป้าหมายมีความพึงพอใจในกิจกรรมที่ดำเนินการไม่น้อยกว่า 3.51 | สอบถามความพึงพอใจ | แบบประเมินความพึงพอใจ | ค่าเฉลี่ยความพึงพอใจในการดำเนินกิจกรรมโดยรวม เท่ากับ 4.84 อยู่ในระดับมากที่สุด |

* 1. ตารางแสดงคุณภาพคะแนนต่อการจัดกิจกรรม/โครงการ

| ที่ | ประเมินตามวัตถุประสงค์ | Mean | SD | ระดับคุณภาพ |
| --- | --- | --- | --- | --- |
|  | การพัฒนาศักยภาพนักศึกษา |  |  |  |
| 1 | ท่านได้รับการพัฒนาศักยภาพด้านกีฬา  | 4.79 | 0.50 | มากที่สุด |
| 2 | ท่านได้รับพัฒนาศักยภาพด้านนันทนาการ | 4.86 | 0.50 | มากที่สุด |
| 3 | ท่านได้รับการพัฒนาศักยภาพด้านการทำงานเป็นทีมความรับผิดชอบต่อหน้าที่ | 4.83 | 0.48 | มากที่สุด |
| 4 | ท่านได้รับการพัฒนาศักยภาพด้านการมีปฏิสัมพันธ์ระหว่างบุคคล | 4.92 | 0.48 | มากที่สุด |
| 5 | ท่านได้รับการพัฒนาศักยภาพด้านการมีภาวะผู้นำ และความมีคุณธรรมจริยธรรม | 4.67 | 0.52 | มากที่สุด |
| 6 | ท่านได้รับการพัฒนาด้านทักษะการคิดวิเคราะห์อย่างมีเหตุผล | 4.86 | 0.36 | มากที่สุด |
|  | โดยรวม | 4.82 | มากที่สุด |
| 7 | ท่านได้แลกเปลี่ยนเรียนรู้การดูแลสุขภาพประชาชนกับเพื่อนสถาบันอื่น | 4.76 | 0.48 | มากที่สุด |
| 8 | ท่านได้สร้างเครือข่ายทางสุขภาพมากขึ้น | 4.98 | 0.48 | มากที่สุด |
|  | กระบวนการดำเนินงาน |  |  |  |
| 9 | การประชาสัมพันธ์รับรู้ได้ทั่วถึง | 4.75 | 0.48 | มากที่สุด |
| 10 | มีการดำเนินงานเป็นไปอย่างมีประสิทธิภาพมีการวางแผนที่ดี | 4.73 | 0.48 | มากที่สุด |
| 11 | ความเหมาะสมของสถานที่ | 4.84 | 0.48 | มาที่สุด |
| 12 | อุปกรณ์กีฬาเพียงพอ | 4.79 | 0.50 | มากที่สุด |
| 13 | ประเภทกีฬามีความหลากหลาย  | 4.73 | 0.48 | มากที่สุด |
| 14 | รูปแบบการจัดการแข่งขันเหมาะสม | 4.65 | 0.50 | มากที่สุด |
| 15 | รูปแบบกิจกรรมสปอร์ตไนท์มีความเหมาะสม | 4.95 | 0.53 | มากที่สุด |
| 16 | ระยะเวลาเหมาะสม | 4.74 | 0.46 | มากที่สุด |
| 17 | นักศึกษามีส่วนร่วมและเข้าถึงกิจกรรมได้ง่าย | 4.93 | 0.44 | มากที่สุด |
|  |  | 4.79 |  | มากที่สุด |
|  | ค่าเฉลี่ยความพึงพอใจต่อการจัดกิจกรรมโดยรวม | 4.84 |  | มากที่สุด |

ผลการประเมินคุณภาพการจัดกิจกรรม/โครงการ แบ่งได้ดังนี้

 ด้านการพัฒนาศักยภาพ พบว่านักศึกษามีความพึงพอใจต่อการได้รับการพัฒนาศักยภาพมากที่สุด คือ การมีปฏิสัมพันธ์ระหว่างบุคคล มีค่าเฉลี่ยเท่ากับ 4.92 อยู่ในระดับมากที่สุด รองลงมาคือ ด้านนันทนาการ และการคิดวิเคราะห์อย่างมีเหตุผล โดยมีค่าเฉลี่ยเท่ากัน คือ 4.86 การแลกเปลี่ยนเรียนรู้การดูแลสุขภาพประชาชนกับเพื่อนสถาบันอื่น 4.76 การสร้างเครือข่ายทางสุขภาพมากขึ้น 4.98 ด้านกระบวนการดำเนินงาน 4.76 ความพึงพอใจต่อการจัดกิจกรรมโดยรวมเท่ากับ 4.84 โดยค่าเฉลี่ยพึงพอใจที่มีคะแนนเฉลี่มากที่สุด คือ กิจกรรมสปอร์ตไนท์ มีค่าเฉลี่ย เท่ากับ 4.95 รองลงมา คือ การมีส่วนร่วมและเข้าถึงกิจกรรมได้ง่าย มีคะแนนเฉลี่ยเท่ากับ 4.93

**7. สรุปและวิเคราะห์ผล**

 7.1 สรุปผล

 การจัดโครงการปีการศึกษา 2561 นี้ เป็นการจัดกิจกรรมที่สอนให้นักศึกษาได้เรียนรู้การทำงานเป็นทีม ได้รับการพัฒนาศักยภาพด้านกีฬา ด้านนันทนาการ การพัฒนาด้านการมีภาวะผู้นำ และความมีคุณธรรมจริยธรรม การมีปฏิสัมพันธ์ระหว่างบุคคล รวมทั้งการคิดวิเคราะห์อย่างมีเหตุผล โดยจัดให้คณะกรรมการสโมสรนึกศึกษา ชมรมกีฬา และคณะกรรมการฝ่ายกิจการนักศึกษาเป็นผู้รับผิดชอบกิจกรรม มีการมอบหมายหน้าที่ในการดำเนินงาน วิเคราะห์ปัญหาจากการจัดกิจกรรมในปีการศึกษา 2560 เพื่อนำมาวางแผนงานในการปีการศึกษา 2561 เพื่อป้องกันการเกิดปัญหาเดิมซ้ำๆ มีการวางแผนเพื่อแก้ไขปัญหาหรือข้อบกพร่องต่างๆที่เกิดขึ้น นอกจากนั้นยังมีการสร้างเครือข่ายสถาบันการศึกษาด้านการดูแลสุขภาพประชาชนในเขตจังหวัดอุดรธานีให้มาทำกิจกรรมร่วมกัน มีกิจกรรม โชว์ แชร์ เชื่อม โดยใช้ผลงานของนักศึกษาทั้ง 3 สถาบันมาแลกเปลี่ยนระหว่างสถาบันและแลกเปลี่ยนกับประชาชนในเขตบ้านหนองใส ตำบลหนองนาคำ อ.เมือง จ.อุดรธานี ซึ่งเป็นแหล่งเรียนรู้ของทั้ง 3 สถาบันอีกด้วย ซึ่งผลการดำเนินกิจกรรมเป็นที่น่าพอใจ สามารถพัฒนาศักยภาพนักศึกษาได้ตามเป้าหมายตั้งไว้ และนักศึกษาเกิดความพึงพอใจต่อการได้รับการพัฒนาศักยภาพและการจัดกิจกรรมโดยรวม อยู่ในระดับมากที่สุด

**7.2 วิเคราะห์ผลการจัดกิจกรรม**

 7.2.1 จุดเด่น :

 -คณะกรรมการดำเนินงานนำข้อเสนอแนะการจัดกิจกรรมในปีการศึกษา 2560 มาเป็นแนวทางในการแก้ไขปัญหาที่อาจเกิดซ้ำในปีการศึกษา 2561

 -คณะกรรมการดำเนินงานสามารถแก้ไขปัญหาได้ตรงประเด็นและทันเหตุการณ์

 -คณะกรรมการดำเนินงานทั้ง 3 สถาบันมีความเข้มแข็ง และตั้งใจทำงานร่วมกันเป็นอย่างดี

 7.2 จุดพัฒนา :

 -พัฒนากลยุทธ์ความเข้าใจการเรียนรู้การมีภาวะผู้นำ และความมีคุณธรรมจริยธรรม

 -ความเหมาะสมของรูปแบบการจัดการแข่งขัน

 -การจัดหาอุปกรณ์กีฬา

 -การสรรหางบประมาณ

**8.ข้อเสนอแนะ**

 อ้างอิงจากจุดพัฒนา คณะกรรมการดำเนินงานมีข้อเสนอแนะในการพัฒนากิจกรรมดังนี้

8.1 พัฒนาภาวะผู้นำ และความมีคุณธรรม จริยธรรมให้มากขึ้น โดยการจัดกระบวนการเรียนรู้แบบคิดเป็น

* + 1. จัดกิจกรรมให้ความรู้เรื่องแนวคิดและปรัชญาคิดเป็นแก่นักศึกษาชมรมกีฬา และคณะกรรมการสโมสรนักศึกษา ผู้ดำเนินกิจกรรม โดยใช้ข้อเสนอแนะจากการจัดโครงการในปีการศึกษา 2561 ร่วมคิดวิเคราะห์ด้วยการใช้กระบวนการคิดเป็น
		2. จัดกิจกรรมการเรียนรู้โดย ใช้กระบวนการ Think – group – share โดยให้นักศึกษาชมรมกีฬา และคณะกรรมการสโมสรนักศึกษาทั้ง 3 สถาบัน โดยให้แต่ละคนนำเสนอปัญหาและอุปสรรคที่พบในการจัดทำโครงการในปีการศึกษา 2561 แก่กลุ่มและนำข้อมูลมาสังเคราะห์แล้ววางแผนการจัดโครงการครั้งใหม่ด้วยการใช้กระบวนการคิดเป็น
	1. จัดรูปแบบการแข่งขันให้เหมาะสม จัดหาอุปกรณ์กีฬาให้เพียงพอ แสวงหาแหล่งสนับสนุน งบประมาณให้มากขึ้น

**9. สรุปผลการประเมินตามมาตรฐานคุณภาพ**

สภาการพยาบาล : ระดับคุณภาพ 4

 มาตรฐานที่ 4 การพัฒนานักศึกษา ตัวบ่งชี้ที่ 14 การพัฒนานักศึกษา (เกณฑ์ทั่วไป) พัฒนานักศึกษาที่ส่งเสริมผลการเรียนรู้ตามกรอบมาตรฐานคุณวุฒิระดับปริญญาตรีสาขาพยาบาลศาสตร์ ทั้ง 6 ด้าน

สถาบันการอุดมศึกษา : ระดับคุณภาพ 4

 องค์ประกอบที่ 3 นักศึกษา

 ตัวบ่งชี้ที่ 3.2 การพัฒนาศักยภาพนักศึกษา และการส่งเสริมการเรียนรู้ในศตวรรษที่ 21

 พัฒนานักศึกษาให้ครบทั้ง 5 ด้าน คือ ด้านวิชาการ *ด้านกีฬาด้านนันทนาการ* ด้านอนุรักษ์สิ่งแวดล้อม ด้านศิลปะและวัฒนธรรม

 พัฒนานักศึกษาด้านทักษะการเรียนรู้ในศตวรรษที่ 21 ด้านทักษะชีวิต

ยุทธศาสตร์ของมหาวิทยาลัย : ระดับคุณภาพ 5

 ยุทธศาสตร์ที่ 1 การผลิตบัณฑิตที่มีคุณภาพ

 กลยุทธ์ที่ 3 พัฒนากิจกรรมนักศึกษาด้วยรูปแบบที่หลากหลายและครบถ้วนตามเกณฑ์การประกันคุณภาพ รวมทั้งการพัฒนาทักษะการเรียนรู้ในศตวรรษที่ 21

 ตัวบ่งชี้ที่ 34 จำนวนกิจกรรม/โครงการของนักศึกษาที่เป็นการเสริมหลักสูตรที่ดำเนินการทั้งโดยสถาบัน และคลอบคลุมการพัฒนานักศึกษาทักษะการเรียนรู้ในศตวรรษที่ 21 และตามกรอบมาตรฐานคุณวุฒิระดับอุดมศึกษา (TQF) โดยใช้หลัก PDCA ที่คลอบคลุมกิจกรรม 5 ด้าน ได้แก่ ด้านวิชาการ *กิจกรรมกีฬา/ส่งเสริมสุขภาพ* กิจกรรมบำเพ็ญประโยชน์ หรือรักษาสิ่งแวดล้อม *กิจกรรมนันทนาการ* กิจกรรมทำนุบำรุงศิลปวัฒนธรรมและภูมิปัญญาไทย

อัตลักษณ์ของคณะพยาบาลศาสตร์ : ระดับคุณภาพ 4

 คิดเป็น ทำเป็น เด่นจิตอาสา จริยธรรมนำหน้า พัฒนาคุณค่าแห่งตน

 คณะกรรมการกิจการนักศึกษา/สโมสรนักศึกษา/ชมรมกีฬา

 ผู้รับผิดชอบโครงการ

**ภาคผนวก**

****

**คณะพยาบาลศาสตร์ มหาวิทยาลัยราชธานี วิทยาเขตอุดรธานี**

**1. ชื่อโครงการ :** กีฬาสายสัมพันธ์น้องพี่เครือข่ายสุขภาพ อุดรธานี ประจำปี 2561

**2. ปีการศึกษา :** 2561

**3. ผู้รับผิดชอบโครงการ :** ชมรมกีฬา คณะกรรมการฝ่ายกิจการนักศึกษา และสโมสรนักศึกษา

**4. ความสอดคล้องด้านกลยุทธ์ และตัวชี้วัดตามแผนกลยุทธ์**

4.1 สภาการพยาบาล : มาตรฐานที่ 4 การพัฒนานักศึกษา

 ตัวบ่งชี้ที่ 14 การพัฒนานักศึกษา (เกณฑ์ทั่วไป) พัฒนานักศึกษาที่ส่งเสริมผลการเรียนรู้ตามกรอบมาตรฐานคุณวุฒิระดับปริญญาตรีสาขาพยาบาลศาสตร์ ทั้ง 6 ด้าน

4.2 สถาบันการอุดมศึกษา : องค์ประกอบที่ 3 นักศึกษา

 ตัวบ่งชี้ที่ 3.2 การพัฒนาศักยภาพนักศึกษา และการส่งเสริมการเรียนรู้ในศตวรรษที่ 21 พัฒนานักศึกษาให้ครบทั้ง ๕ ด้าน คือ ด้านวิชาการ ด้านกีฬาด้านนันทนาการ ด้านอนุรักษ์สิ่งแวดล้อม ด้านศิลปะและวัฒนธรรมพัฒนานักศึกษาด้านทักษะการเรียนรู้ในศตวรรษที่ 21 ด้านทักษะชีวิต

4.3 ยุทธศาสตร์ของมหาวิทยาลัย : ยุทธศาสตร์ที่ 1 การผลิตบัณฑิตที่มีคุณภาพ

 กลยุทธ์ที่ 3 พัฒนากิจกรรมนักศึกษาด้วยรูปแบบที่หลากหลายและครบถ้วนตามเกณฑ์การประกันคุณภาพ รวมทั้งการพัฒนาทักษะการเรียนรู้ในศตวรรษที่ 21

 ตัวบ่งชี้ที่ 34 จำนวนกิจกรรม/โครงการของนักศึกษาที่เป็นการเสริมหลักสูตรที่ดำเนินการทั้งโดยสถาบัน และคลอบคลุมการพัฒนานักศึกษาทักษะการเรียนรู้ในศตวรรษที่ 21 และตามกรอบมาตรฐานคุณวุฒิระดับอุดมศึกษา (TQF) โดยใช้หลัก PDCA ที่คลอบคลุมกิจกรรม 5 ด้าน ได้แก่ ด้านวิชาการ กิจกรรมกีฬา/ส่งเสริมสุขภาพ กิจกรรมบำเพ็ญประโยชน์ หรือรักษาสิ่งแวดล้อม กิจกรรมนันทนาการ กิจกรรมทำนุบำรุงศิลปวัฒนธรรมและภูมิปัญญาไทย
4.4 อัตลักษณ์ของคณะพยาบาลศาสตร์ : คิดเป็น ทำเป็น เด่นจิตอาสา จริยธรรมนำหน้า พัฒนาคุณค่าแห่งตน

**5. ลักษณะของโครงการ**.... √.... โครงการใหม่

**6. หลักการและเหตุผล**

จังหวัดอุดรธานี เป็นจังหวัดใหญ่ในภาคตะวันออกเฉียงเหนือและเป็นศูนย์ปฏิบัติการกลุ่มจังหวัดภาคตะวันออกเฉียงเหนือตอนบน 1 ของประเทศไทย และเป็นศูนย์กลางพื้นที่ลุ่มน้ำโขง มีพื้นที่ทั้งหมด 11,730 ตร.กม. ซึ่งอยู่ในเขตสุขภาพที่ 8 ประกอบด้วยสถาบันระดับอุดมศึกษาทั้งภาครัฐและเอกชนหลายแห่งที่ล้วนมีการเรียนการสอนทางด้านวิทยาศาสตร์สุขภาพ อาทิ เช่น คณะพยาบาลศาสตร์ มหาวิทยาลัยราชธานี วิทยาเขตอุดรธานี มหาวิทยาลัยราชภัฏอุดรธานี (คณะวิทยาศาสตร์ สาขาสาขาวิชาวิทยาศาสตร์สุขภาพ) และวิทยาลัยพยาบาลบรมราชชนนี อุดรธานี ซึ่งทั้ง 3 สถาบัน ได้มีความเกี่ยวข้องกับการดูแลสุขภาพของประชาชนและทำงานร่วมกับสหวิชาชีพอื่น การปฏิบัติงานจำเป็นต้องทำงานร่วมกัน มีความสามัคคี เสียสละ ซื่อสัตย์และมีสัมพันธภาพที่ดีต่อกัน เพื่อให้การทำงานประสบความสำเร็จลุล่วงไปด้วยดี

ในปีการศึกษา 2561 คณะพยาบาลศาสตร์ มหาวิทยาลัยราชธานี วิทยาเขตอุดรธานี ได้กำหนดยุทธศาสตร์การพัฒนานักศึกษา โดยให้มีรูปแบบกิจกรรมที่หลากหลาย จัดให้มีความสอดคล้องตามแนวคิดของสำนักงานการอุดมศึกษาแห่งชาติ กรอบมาตรฐานคุณวุฒิระดับปริญญาตรีสาขาพยาบาลศาสตร์ ของสภาการพยาบาล รวมทั้งอัตลักษณ์ของนักศึกษาคณะพยาบาลศาสตร์ มหาวิทยาลัยราชธานี วิทยาเขตอุดรธานี เพื่อให้เป็นไปตามนโยบายยุทธศาสตร์และการดำเนินงาน ในปีการศึกษา 2561 และเพื่อพัฒนานักศึกษาด้านกีฬา เน้นการจัดกิจกรรมที่ส่งผลให้นักศึกษาคิดเป็น ทำเป็น มีจิตอาสา มีคุณธรรม จริยธรรม คณะกรรมการฝ่ายกิจการนักศึกษา และคณะกรรมการสโมสรนักศึกษาจึงร่วมกันจัดโครงการกีฬาส่งเสริมสายสัมพันธ์น้องพี่เครือข่ายสุขภาพ อุดรธานี ประจำปีการศึกษา 2561 และการบริการวิชาการสู่สังคมโดยนำนวัตกรรมทางการพยาบาลของนักศึกษาพยาบาลและนิทรรศการปัญหาสาธารณสุขไทยที่จัดโดยนักศึกษาเครือข่ายสุขภาพเพื่อให้บริการความรู้แก่คนในชุมชนเพื่อตอบสนองนโยบาย และแผนยุทธศาสตร์การพัฒนานักศึกษา เพื่อสร้างสัมพันธภาพที่ดีระหว่างนักศึกษาทั้ง 3 สถาบัน โดยประกอบไปด้วย คณะพยาบาลศาสตร์ มหาวิทยาลัยราชธานี วิทยาเขตอุดรธานี มหาวิทยาลัยราชภัฏอุดรธานี (คณะวิทยาศาสตร์ สาขาวิชาวิทยาศาสตร์สุขภาพ) และวิทยาลัยพยาบาลบรมราชชนนี อุดรธานี โดยใช้การแข่งขันกีฬา การแลกเปลี่ยนประสบการณ์ด้านทักษะการกีฬา และจัดนิทรรศการ ประกวดสื่อ วิจัย นวัตกรรมสุขภาพ เพื่อให้เกิดการเรียนรู้ทักษะต่างๆตามศตวรรษที่ 21 พร้อมทั้งกระชับความสัมพันธ์กันระหว่างสถาบันให้ มีความสามัคคี เสียสละ ซื่อสัตย์และมีสัมพันธภาพที่ดีต่อกัน เพื่อให้เกิดความสัมพันธ์อันดีในการทำงานร่วมกันในทีมเครือข่ายสุขภาพในอนาคต

**7.วัตถุประสงค์**

 1. เพื่อพัฒนาศักยภาพนักศึกษาด้านการกีฬาและการทำงานเป็นทีม ความรับผิดชอบต่อหน้าที่ การมีปฏิสัมพันธ์ระหว่างบุคคล ความมีคุณธรรมจริยธรรมในรูปแบบโครงการ

 2. เพื่อสร้างสัมพันธภาพที่ดีระหว่างสถาบันและความเข้มแข็งระหว่างเครือข่ายด้านสุขภาพ

 3. เพื่อแลกเปลี่ยนประสบการณ์ และความรู้ด้านสุขภาพของแต่ละสถาบัน

**8. ตัวชี้วัดความสำเร็จ/เป้าหมาย**

 **8.1 ตัวชี้วัดเชิงปริมาณ**

1. ร้อยละ 80 มีนักศึกษาเข้าร่วมที่มาจากทั้ง 3 สถาบัน วัดโดยนับจำนวนจากการลงทะเบียนเข้าร่วมงาน

 **8.2 ตัวชี้วัดเชิงคุณภาพ**

 1. ร้อยละ 80 ของผู้เข้าร่วมกิจกรรมมีความพึงพอใจในกิจกรรมที่สามารถสร้างทักษะการเรียนรู้ด้านต่างๆ และ สามารถสร้างสัมพันธภาพ รวมทั้งความเข้มแข็งของเครือข่ายได้ วัดโดยการใช้แบบสอบถามความพึงพอใจ โดยมีค่าเฉลี่ยของคะแนนไม่น้อยกว่า 3.51 จากคะแนนเต็ม 5

 2. ร้อยละ 80 ของผู้เข้าร่วมกิจกรรมมีความพึงพอใจต่อการพัฒนาศักยภาพด้านต่างๆ วัดโดยการใช้แบบสอบถามความพึงพอใจ โดยมีค่าเฉลี่ยของคะแนนไม่น้อยกว่า 3.51 จากคะแนนเต็ม 5

 3. ร้อยละ 80 ของผู้เข้าร่วมกิจกรรมมีความพึงพอใจต่อการได้แลกเปลี่ยนความรู้ซึ่งกัน ซึ่งเป็นประโยชน์ต่อการดูแลสุขภาพ วัดโดยการใช้แบบสอบถามความพึงพอใจ โดยมีค่าเฉลี่ยของคะแนนไม่น้อยกว่า 3.51 จากคะแนนเต็ม 5

**9. กลุ่มเป้าหมาย**

 **9.1 กลุ่มเป้าหมายหลัก**

1. นักศึกษาพยาบาลศาสตร์ มหาวิทยาลัยราชธานี วิทยาเขตอุดรธานี จำนวน 200 คน

2. นักศึกษาคณะวิทยาศาสตร์ สาขาวิชาวิทยาศาสตร์สุขภาพ มหาวิทยาลัยราชภัฏอุดรธานี จำนวน 200 คน

3. นักศึกษาพยาบาลศาสตร์ วิทยาลัยพยาบาลบรมราชชนนี อุดรธานี จำนวน 200 คน

 **9.2 กลุ่มเป้าหมายรอง**

1. ประชาชนทุกเพศทุกวัย, อสม. ในชุมชนหนองใส ตำบลหนองบัว อำเภอเมือง จังหวัดอุดรธานี

**10.กิจกรรม/วิธีดำเนินการ (PDCA) และ (แสดงเป็น Gantt chart)**

| **เวลา/กิจกรรม** | **พ.ศ. 2561** | **ผู้รับผิดชอบ** |
| --- | --- | --- |
| ต.ค. | พ.ย. |
| สัปดาห์ที่ | 3 | 4 | 1 | 2 | 3 | 4 | 5 |  |
| 1.ขั้นเตรียมการ (Plan) |  |  |  |  |  |  |  | สโมสรนักศึกษา/ชมรมกีฬาของ 3 สถาบันประชุมร่วมกัน |
| * 1. ศึกษาและสำรวจความต้องการ
 |  |  |  |  |  |  |  |
| * 1. สรุปผลการสำรวจและนำมาวางแผน
 |  |  |  |  |  |  |  |
| 2. ขั้นดำเนินการ (DO) |  |  |  |  |  |  |  | คณะกรรมการฝ่ายกิจการนักศึกษา/สโมสรนักศึกษาชมรมกีฬาของ 3 สถาบัน |
|  2.1 เขียนโครงการเพื่อขออนุมัติงบประมาณ |  |  |  |  |  |  |  |
|  2.2 ประชุมคณะกรรมการดำเนินงานเพื่อวางแผนรูปแบบการดำเนินกิจกรรม |  |  |  |  |  |  |  |
|  2.3 ดำเนินการตามแผน |  |  |  |  |  |  |  |
| 3. ขั้นประเมินผล (Check) |  |  |  |  |  |  |  |
|  3.1ประเมินผลการดำเนินโครงการ  |  |  |  |  |  |  |  |
| 4.ขั้นสรุปผล (Action) |  |  |  |  |  |  |  |

วิธีการดำเนินงาน (PDCA)

 1. การเตรียมการ (Plan)

 1.1 ประชุมชี้แจงคณะกรรมการสโมสรนักศึกษา ชมรมกีฬาและส่งเสริมสุขภาพ

1.2 ดำเนินการเขียนโครงการและแต่งตั้งคณะกรรมการจัดกิจกรรม

 1.3 ประสานหน่วยงานที่ให้ความร่วมมือ ได้แก่ คณะวิทยาศาสตร์ สาขาวิชาวิทยาศาสตร์สุขภาพ
มหาวิทยาลัยราชภัฎอุดรธานี คณะพยาบาลศาสตร์ วิทยาลัยบรมราชชนนีอุดรธานี เพื่อกำหนดวันจัดกิจกรรม จ่ายค่าใช้จ่ายต่างๆ จับสลากการแข่งขัน และส่งเอกสารของนักกีฬาแต่ละประเภท

 1.4 ประชาสัมพันธ์กิจกรรม โดยการติดประกาศตามบอร์ดภายในมหาวิทยาลัย และประชาสัมพันธ์และเว็บไซต์วิทยาลัย

 1.5 ประชุมคณะกรรมการงานแต่ละฝ่าย เพื่อติดตามการดำเนินงาน อุปสรรค และปัญหา รวมทั้งหาแนวทางการแก้ไขปัญหา

 2.การดำเนินการ (Do) วันที่ 17 พฤศจิกายน 2561 (เวลา 08.00 – 21.00 น.)

 กิจกรรมที่ 1 พิธีเปิดโครงการ

 เวลา 08.30 น. กล่าวเปิดงานกีฬา โดย อ.ประดิษฐ์ ตันวัฒนะพงษ์ รองอธิการบดี มหาวิทยาลัยราชธานี
วิทยาเขตอุดรธานี

 กิจกรรมที่ 2 โชว์ แชร์ เชื่อม

 เวลา 09.00-11.00 น. เวทีการแลกเปลี่ยนเรียนรู้ในผลงานวิชาการ ผลงานวิจัย และชิ้นงานนวัตกรรมทางการพยาบาล ณ ห้องประชุมโรงเรียนบ้านหนองใส (กล่าวเปิดงานและต้อนรับผู้เข้าร่วมกิจกรรม โดย อ. พวงผกา อินทร์เอี่ยม รองคณบดีฝ่ายวิชาการ มหาวิทยาลัยราชธานี วิทยาเขตอุดรธานี )

 กิจกรรมที่ 3 บริการวิชาการแก่ชุมชน
 เวลา 09.00 - 11.00 น. เวทีการแลกเปลี่ยนเรียนรู้การดูแลสร้างเสริมสุขภาพด้วยภูมิปัญญาท้องถิ่นผสมผสานกับศิลปวัฒนธรรมอีสาน ณ วัดบ้านหนองใส (กล่าวเปิดงานและต้อนรับผู้เข้าร่วมกิจกรรม โดย อ. นันทาวดี ศิริจันทรา รองคณบดีฝ่ายกิจการนักศึกษา มหาวิทยาลัยราชธานี วิทยาเขตอุดรธานี

 กิจกรรมที่ 4 ชาวหนองใสใส่ใจสุขภาพกายใจ ร่วมมือต้านภัยยาเสพติด

 เวลา 09.00 -11.00 น. เดินรณณรงค์สร้างเสริมสุขภาพ ต่อต้านยาเสพติด และให้คำปรึกษาปัญหาสุขภาพ โดยนักศึกษาเครือข่ายสุขภาพ 3 สถาบัน ณ ศาลากลางบ้าน บ้านหนองใส

 กิจกรรมที่ 5 การแข่งขันกีฬา
 เวลา 11.00 น. แข่งขันกีฬาเชื่อมสัมพันธ์ทั้ง 3 สถาบัน

 เวลา 14.00 น. แข่งกีฬาพื้นบ้าน กีฬาฮาเฮ 5 ประเภท

 เวลา 16.00 น. มอบรางวัลการแข่งขันกีฬาแต่ละประเภท

 เวลา 17.00 น. กล่าวถึงประเพณีและความสำคัญของการเชื่อมสัมพันธ์เครือข่าย โดย นาย ธีรเมธ คงสอนศรี นายกสโมสรนักศึกษา มหาวิทยาลัยราชธานี วิทยาเขตอุดรธานี และตัวแทนอาจารย์ทั้ง 3 สถาบันให้โอวาทแก่นักศึกษา

 เวลา 18.30 – 21.00 น. กิจกรรมสันทนาการ โชว์การแสดงของแต่ละสถาบัน และร่วมรับประทานอาหาร

 3. การติดตามตรวจสอบ ประเมินผล (Check) วันที่ 20 พฤศจิกายน – 15 ธันวาคม 2561

 3.1 ประเมินผลการจัดทำกิจกรรมโดยการใช้แบบประเมินการเข้าร่วมกิจกรรม

 3.2 ประเมินโดยการใช้แบบสอบถามโดยนักศึกษาทุกสถาบันที่เข้าร่วมกิจกรรม

 4. การนำผลการประเมิน ไปปรับปรุงพัฒนากิจกรรม (ACT)

 4.1 After Action Review technique : AAR

 4.2 Think group share

 4.3 SWOT Analysis

**11.ระยะเวลา สถานที่ วันที่ เดือน ปี**

 วันที่ 17 พฤศจิกายน 2561 ณ สนามกีฬากลาง โรงเรียนบ้านหนองใส ต.หนองบัว อ.เมือง จ.อุดรธานี

**12.งบประมาณ**

|  |  |
| --- | --- |
| **รายการ** | **จำนวน** |
| 1.ค่าพราหมณ์ประกอบพิธีบายศรี | 1,000 |
| 2.ค่าเครื่องบวงสรวง | 500 |
| 3.ค่ากระดาษพิมพ์เกียรติบัตร | 150 |
| 4.ค่าถ้วยรางวัลกีฬา 7 ชิ้น | 2,000 |
| 5.ค่าเครื่องเสียงกิจกรรมภาคกลางวัน | 3,000 |
| 6.ค่าป้ายไวนิลโครงการ ขนาด 3x8 เมตร | 1,000 |
| 7.ค่าน้ำแข็ง น้ำดื่ม  | 2,500 |
| 8.ค่าเครื่องเสียง วงดนตรีภาคกลางคืน | 15,000 |
| 9.ค่าโต๊ะจีน กรรมการตัดสินกีฬา  | 1,300 |
| 10.ค่าอาหารว่างอาจารย์ | 500 |
| 11.ค่าใช้จ่ายอื่นๆ | 4,000 |
| **รวม**  | **30,950** |
| **(สามหมื่นเก้าร้อยห้าสิบบาทถ้วน)** |

**หมายเหตุ : งบประมาณได้จากแต่ละสถาบัน สถาบันละ 10,320 บาท**

**13. วิธีการประเมินผลโดยประเมินดังนี้**

 13.1 ประเมินความสำเร็จของโครงการตามวัตถุประสงค์

 13.2 ประเมินตามตัวชี้วัดความสำเร็จของโครงการทั้งเชิงปริมาณ และเชิงคุณภาพ

14. **ประโยชน์ที่คาดว่าจะได้รับ**

 14.1 นักศึกษาได้พัฒนาศักยภาพด้านกีฬา ด้านวิชาการ ด้านการทำนุศิลปวัฒนธรรม การติดต่อสื่อสารอย่างมีประสิทธิภาพ และได้สร้างสัมพันธภาพที่ดีระหว่างสถาบันในเครือข่ายด้านสุขภาพ

 14.2 นักศึกษาได้รับการพัฒนาศักยภาพด้านการทำงานเป็นทีม ความรับผิดชอบต่อหน้าที่ การมีปฏิสัมพันธ์ระหว่างบุคคล

ความมีคุณธรรมจริยธรรมในรูปแบบโครงการและยังสร้างความเข้มแข็งระหว่างเครือข่ายด้านสุขภาพมากยิ่งขึ้น

 …………………………………………………….. ……………………………………………………..

 นายทำนุรัฐ จันทร์เทศ อาจารย์ศิริลักษณ์ ปัญญา

 ประธานชมรมกีฬาผู้เสนอโครงการ ที่ปรึกษาโครงการ

 ....................................................

 อาจารย์นันทาวดี ศิริจันทรา

 รองคณบดีฝ่ายกิจการนักศึกษา

 ผู้เห็นชอบโครงการ

 ....................................................

 อาจารย์ประดิษฐ์ ตันวัฒนะพงษ์

 รองอธิการบดี

 ผู้อนุมัติโครงการ

**กำหนดการ
พิธีเปิดการแข่งขันกีฬาสัมพันธ์น้องพี่เครือข่ายสุขภาพ ครั้งที่ 1
วันที่ วันที่ 17 พฤศจิกายน 2561
ณ สนามกีฬากลาง โรงเรียนบ้านหนองใส ต.หนองนาคำ อ.เมือง จ.อุดรธานี**

เวลา 07.30 น. ตั้งขบวน รวมสี

เวลา 08.30 น. พิธีเปิดงานกีฬาสี ณ สนามกีฬากลาง โรงเรียนบ้านหนองใส
 🙨 นายกสโมสรนักศึกษากล่าวรายงานการจัดการแข่งขันกีฬา ต่อท่านประธาน
 🙨 เชิญธงชาติขึ้นสู่ยอดเสา บรรเลงเพลงชาติ
 🙨 เชิญธงกีฬาขึ้นสู่ยอดเสา บรรเลงเพลงกราวกีฬา
 🙨 นักกีฬาวิ่งคบเพลิง
 🙨 นักกีฬาอาวุโสนำกล่าวคำปฏิญาณ

 🙨 ประธานในพิธีให้โอวาทและกล่าวเปิดการแข่งขันบรรเลงเพลงมหาฤกษ์

 🙨 ปล่อยขบวนเดินรณรงค์ต่อต้านยาเสพติด
เวลา 09.00 น. บริการวิชาการแก่ชุมชน

 🙨 แบ่งจุดบริการเป็น 2 จุด ได้แก่ วัดบ้านหนองใส ศาลากลางบ้านบ้านหนองใส

เวลา 11.00น. การแข่งขันกีฬา และนัดกระชับมิตร
 -ตระกร้อ
 -ฟุตซอล
 -วอลเลย์บอล
 -บอสเกตบอล

เวลา 15.00 น. การแข่งขันกีฬาพื้นบ้าน

 - ตีกอล์ฟ

 -อุ้มลูกโป่ง

 - ปิดตาตีกล่อง

เวลา 17.00 น. พิธีบายศรีสู่ขวัญ 3 สถาบัน

เวลา 18.00 น. กิจกรรมสันทนาการ โชว์การแสดงของแต่ละสถาบัน และร่วมรับประทานอาหารค่ำ

***หมายเหตุ***

*- อาจมีการเปลี่ยนแปลงด้านของเวลาในการแข่งขัน ตามความเหมาะสม*

**คำกล่าวรายงานในพิธีเปิด**

**\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\***

**เรียน ท่านรองอธิการบดี**

กระผมนาย.................... นายกสโมสรนักศึกษาคณะพยาบาลศาสตร์และคณะกรรมการสโมสรนักศึกษา ได้จัดการแข่งขันกีฬาสีสัมพันธ์น้องพี่ ในโอกาสนี้กระผมขอขอบพระคุณท่าน………………… ที่ท่านให้เกียรติมาเป็นประธานในพิธีเปิดการแข่งขันกีฬาในวันนี้

 การจัดโครงการ กีฬาเครือข่ายสุขภาพ 3 สถาบัน ครั้งนี้มีคณะกรรมการดำเนินงานจากทั้ง 3 สถาบัน ประกอบไปด้วย คณะพยาบาลศาสตร์ มหาวิทยาลัยราชธานี วิทยาเขตอุดรธานี มหาวิทยาลัยราชภัฏอุดรธานี (คณะวิทยาศาสตร์ สาขาวิชาวิทยาศาสตร์สุขภาพ) และวิทยาลัยพยาบาลบรมราชชนนี อุดรธานี ได้ตระหนักถึงนโยบายยุทธศาสตร์และการดำเนินงาน ในปีการศึกษา 2561 และเพื่อพัฒนานักศึกษาด้านกีฬา เน้นการจัดกิจกรรมที่ส่งผลให้นักศึกษาคิดเป็น ทำเป็น มีจิตอาสา มีคุณธรรม จริยธรรม ได้กำหนดจัดการแข่งขันกีฬาสานสัมพันธ์ การบริการวิชาการสู่สังคมโดยนำนวัตกรรมทางการพยาบาลของนักศึกษาพยาบาลและนิทรรศการปัญหาสาธารณสุขไทย เพื่อให้บริการความรู้แก่คนในชุมชนเพื่อตอบสนองนโยบาย และแผนยุทธศาสตร์การพัฒนานักศึกษา เพื่อสร้างสัมพันธภาพที่ดีระหว่างนักศึกษา มีนักศึกษาเข้าร่วมทั้งหมด จำนวน 600 คน

 โดยมีวัตถุประสงค์ดังนี้

 1. เพื่อพัฒนาศักยภาพนักศึกษาด้านการกีฬาและการทำงานเป็นทีม ความรับผิดชอบต่อหน้าที่ การมีปฏิสัมพันธ์ระหว่างบุคคล ความมีคุณธรรมจริยธรรมในรูปแบบโครงการ

 2. เพื่อสร้างสัมพันธภาพที่ดีระหว่างสถาบันและความเข้มแข็งระหว่างเครือข่ายด้านสุขภาพ

 3. เพื่อแลกเปลี่ยนประสบการณ์ และความรู้ด้านสุขภาพของแต่ละสถาบัน

บัดนี้ ได้เวลาอันสมควรแล้ว กระผม ขอกราบเรียนเชิญท่านประธานได้กล่าวเปิดการแข่งขันกีฬา เพื่อเป็นสิริมงคลและเป็นกำลังใจแก่นักกีฬา และผู้มีส่วนเกี่ยวข้องต่อไป ขอกราบเรียนเชิญครับ

**คำกล่าวเปิดการแข่งขันกีฬาสานสัมพันธ์เครือข่ายสุขภาพ 3 สถาบัน**

**วันที่ 17 พฤศจิกายน 2561**

**\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\***

**สวัสดี คณาจารย์ทุกท่านและนักศึกษาทุกคน**

 **กระผม…มีความยินดีและเป็นเกียรติอย่างยิ่งที่ได้มาเป็นประธานในพิธีเปิดการแข่งขันกีฬาสานสัมพันธ์เครือข่ายสุขภาพ 3 สถาบัน ในครั้งนี้**

 **การเล่นกีฬานอกจากจะทำให้สุขภาพแข็งแรงแล้วยังเป็นเครื่องมือในการเชื่อมสัมพันธภาพระหว่างบุคคลและสถาบันได้ดีอีกด้วย ในการจัดงานครั้งนี้ได้ทราบว่ามีประโยชน์มากกว่าสุขภาพดีเฉพาะตนเอง ยังเป็นการประกาศให้ประชาชนได้รับรู้ว่าการดูแลสุขภาพตนเองสามารถทำได้หลากหลายวิธี ทั้งการสร้างนวัตกรรมสุขภาพแล้วนำมาโชว์ แชร์ และเชื่อมระหว่างสถาบัน และเชื่อมต่อไปยังประชาชนที่จะนำมาดูแลสุขภาพตนเองได้อย่างง่ายดาย มีการบูรณาการศิลปะและวัฒนธรรมรวมทั้งภูมิปัญญาท้องถิ่น มีการรณณรงค์ต่อต้านการใช้ยาเสพติดเพื่อช่วยย้ำเตือนประชาชนถึงพิษภัยร้ายที่ก่อให้เกิดปัญหาในสังคม กิจกรรมในวันนี้นับเป็นสิ่งที่ดีที่เครือข่ายสุขภาพในนามสถาบันการศึกษาทั้ง 3 สถาบันได้ร่วมมือกันดูแลสุขภาพประชาชน ซึ่งเป็นสัญญาณอันดีว่านักศึกษาได้รับการพัฒนาศักยภาพ และทักษะการเรียนรู้ให้เป็นผู้มีความพร้อมในการรับผิดชอบต่อคุณภาพชีวิตของประชาชนโดยแท้ การสร้างเครือข่ายคือ การสร้างความสามัคคี** **การครอบครองความสามัคคีทำให้มีเรามีพลัง**

 **ในการจัดงานครั้งนี้ขอแสดงความชื่นชมอาจารย์ และนักศึกษาทั้ง 3 สถาบันเครือข่ายสุขภาพ ที่แสดงพลังแห่ง Gen – Z คืนสิ่งดีๆ ให้กับสังคม**

 **และท้ายนี้กระผม ขออวยพรให้การจัดกิจกรรมในวันนี้ดำเนินไปด้วยความเรียบร้อยและบรรลุวัตถุประสงค์ทุกประการ และขอเปิดโครงการ ณ บัดนี้**

**เพลงสามัคคีชุมนุม**

**(เพลงพระราชนิพนธ์ใน รัชกาลที่ 6)**

...พวกเราเหล่ามา ชุมนุม  ต่างคุม ใจรัก  สมัคร สมาน
ล้วนมิตรจิตชื่นบาน  สราญเริงอยู่ ทุกผู้ ทุกนาม
อันความกลมเกลียวกันเป็นใจเดียว ประเสริฐศรี
ทุกสิ่งประสงค์จงใจ จักเสร็จสมได้ ด้วยสามัคคี
..กิจใด ธ ประสงค์มี ร่วมใจภักดี ต่อพระจอม สยาม
พร้อมพรึบ ดังมือเดียวยามยากเห็นช่วย บ่หน่าย บ่จาง
อันความกลมเกลียวกันเป็นใจเดียว  ประเสริฐศรี
ทุกสิ่ง ประสงค์จงใจ จักเสร็จสมได้ ด้วยสามัคคี
..ที่หนัก ก็จักเบาคลาย ที่อันตราย ก็ขจัดขัดขวาง
ฉลอง ระเดชบ่จาง กะตะเวทิคุณ พระกรุณา
อันความ กลมเกลียว กันเป็นใจเดียว ประเสริฐศรี
ทุกสิ่ง ประสงค์จงใจ จักเสร็จสมได้ ด้วยสามัคคี
...สามัคคี นี่แหละ ล้ำเลิศ จักชูชาติเชิด พระศาสนา
สยามรัฐ จักวัฒนา ปรากฏเกียรติฟุ้งเฟื่อง กระเดื่อง แดนดิน
อันความ กลมเกลียว กันเป็นใจเดียว ประเสริฐศรี
ทุกสิ่ง ประสงค์จงใจ จักเสร็จสมได้ ด้วยสามัคคี..............\*0\*

แบบประเมินความพึงพอใจกีฬาสี 2559

คำชี้แจง : โปรด √ ลงในช่องที่ตรงกับความคิดเห็นของท่าน

เกณฑ์การให้คะแนนความพึงพอใจ 5 = มากที่สุด 4= มาก 3= ปานกลาง 2= น้อย 1= น้อยที่สุด

|  |  |  |
| --- | --- | --- |
|   | รายการประเมิน | คะแนนความพึงพอใจ |
| ที่ |
|   | 5 | 4 | 3 | 2 | 1 |
|  | ประเมินตามวัตถุประสงค์ |  |  |  |  |  |
| 1 | ท่านได้รับการพัฒนาศักยภาพด้านกีฬา และการสร้างเสริมสุขภาพ |   |   |   |   |   |
| 2 | ท่านได้รับการสร้างเสริมสุขภาพให้มีร่างกายแข็งแรง |   |   |   |   |   |
| 3 | ท่านได้เรียนรู้การทำงานเป็นทีม  |   |   |   |   |   |
| 4 | ท่านได้เรียนรู้การมีความรับผิดชอบต่อหน้าที่  |   |   |   |   |   |
| 5 | ท่านได้รับการพัฒนาด้านการมีปฏิสัมพันธ์ระหว่างบุคคล |   |   |   |   |   |
| 6 | ท่านได้รับการพัฒนาด้านการมีภาวะผู้นำ และความมีคุณธรรมจริยธรรม  |   |   |   |   |   |
| 7 | ท่านได้รับการพัฒนาด้านทักษะการคิดวิเคราะห์อย่างมีเหตุผล |   |   |   |   |   |
| 8 | ท่านได้แลกเปลี่ยนเรียนรู้การดูแลสุขภาพประชาชนกับเพื่อนสถาบันอื่น |  |  |  |  |  |
| 9 | ท่านได้สร้างเครือข่ายทางสุขภาพมากขึ้น |  |  |  |  |  |
|  | ประเมินกระบวนการทำงาน |  |  |  |  |  |
| 10 | การประชาสัมพันธ์รับรู้ได้ทั่วถึง |   |   |   |   |   |
| 11 | มีการดำเนินงานเป็นไปอย่างมีประสิทธิภาพมีการวางแผนที่ดี |   |   |   |   |   |
| 12 | โครงการมีความเหมาะสมกับนักศึกษา |   |   |   |   |   |
| 13 | ความเหมาะสมของสถานที่ |   |   |   |   |   |
| 14 | อุปกรณ์กีฬาเพียงพอ |   |   |   |   |   |
| 15 | ประเภทกีฬามีความหลากหลาย  |   |   |   |   |   |
| 16 | รูปแบบการจัดการแข่งขันเหมาะสม |   |   |   |   |   |
| 17 | รูปแบบกิจกรรมสปอร์ตไนท์มีความเหมาะสม |  |  |  |  |  |
| 18 | ระยะเวลาเหมาะสม |   |   |   |   |   |
| 19 | นักศึกษามีส่วนร่วมและเข้าถึงกิจกรรมได้ง่าย |   |   |   |   |   |
|  | ระดับความพึงพอใจ |  |

**ภาพกิจกรรม**

|  |  |
| --- | --- |
| **D:\กิจการ 61\ภาพโครงการ 61\ภาพกีฬา\กีฬา 0.2.jpg** | **D:\กิจการ 61\ภาพโครงการ 61\ภาพกีฬา\กีฬา 0.9.jpg** |
|  |  |
| **D:\กิจการ 61\ภาพโครงการ 61\ภาพกีฬา\กีฬา 5.jpg** | **D:\กิจการ 61\ภาพโครงการ 61\ภาพกีฬา\กีฬา 18.jpg** |
|  |  |
| **D:\กิจการ 61\ภาพโครงการ 61\ภาพกีฬา\กีฬา 8.jpg** | **D:\กิจการ 61\ภาพโครงการ 61\ภาพกีฬา\กีฬา 7.jpg** |